**ORDENANÇA REGULADORA DE LES FESTES MAJORS DE JULIOL DEL POBLE DE PEDREGUER**

    És voluntat de l'Ajuntament de Pedreguer promoure aquest Reglament amb la finalitat de continuar amb la tradició de les nostres festes, per aconseguir una major participació popular i protagonisme en la programació y desenvolupament de les festes.

    També s’estima oportú regular els drets i deures de totes les persones, comissions, penyes, quadrilles d’amics, entitats i en general tots els agents socials que en el seu conjunt fan possible la celebració de les diferents festes.

    En un altre ordre de coses, convé tenir present que la competència per aprovar aquest Reglament deriva de les previsions que al respecte fan els articles 4 i 22 de la Llei 7/1985, de Bases de Règim Local.

**TÍTOL I. DISPOSICIONS GENERALS**.

**Article 1.** L’àmbit d’aplicació del present reglament ve referit a tot el terme municipal de Pedreguer afectant també als seus nuclis disseminats.

**Article 2.** En l’àmbit de les activitats i funcions de caràcter general, les Comissions de Festes tindran plena capacitat d’actuar, quedant subjectes a les normes i legislació vigent, així com a allò disposat en el present reglament.

**Article 3.** Les diferents comissions de festes hauran de tenir en compte en la programació d’activitats, per a la seua posterior aprovació per la Regidoria de Festes, els següents extrems:

a.- La programació contemplarà a tots els sectors de la població, de tal manera que es propicie el major numero de participants de totes les edats en els esmentats actes.

b.- Les activitats programades cessaran a les 5,00 hores, excepte les començades en divendres i dissabtes i les de la nit de foc.

C.- Es prohibeix en via pública, la venda de begudes alcohòliques, a excepció de llocs degudament autoritzats dins del període de festes.

D.- S’haurà de tindre en compte la normativa vigent en matèria de protecció d’animals si es tracta d’actes o activitats en què s’utilitzen.

**Article 4.** La comissió encarregada d’organitzar les festes haurà de comunicar com a mínim amb 2 mesos d’antelació un esborrany del programa de festes que supose ocupació de via publica (cercaviles, orquestres, bous, espectacles pirotècnics, festivals, i tots els actes propis de la festa) per al seu estudi i aprovació, per tal d’evitar duplicitat amb altres activitats i tenir un control de les activitats.

**TÍTOL II. LA VIA PÚBLICA.**

**Article 5**. En les festes, s’obrirà un període que es comunicarà en els mitjans de comunicació, per a la col·locació d'entoldats, taules, cadires. Aquella entitat, grup de veïns, penyes o altres que vullga col·locar-ne, haurà de comunicar-ho 15 dies abans de l’activitat. No obstant això, en aquells vials on no es talle el trànsit, haurà de deixar-se un espai mínim de 2,50 metres per a circular; i, en tot cas, es garantirà el pas de vianants. La duració en l’ocupació de via pública estarà condicionada per l’espai sol·licitat, segons dificulte el pas de persones o vehicles.  
**Article 6.** Raons de civisme i convivència social exigeixen que qualsevol activitat en casal, penyes, o  kàbiles, respecte el calendari festiu, de manera que es fixarà un dia d’obertura i un de tancament per sol·licitar l’ocupació, i cessarà qualsevol activitat molesta a partir de les 1:30 hores entre setmana i a partir de les 3,00 les nits de divendres i dissabte; així mateix haurà de cessar aquesta activitat entre les 15,00 i les 17,00. Per idèntic motiu, haurà de respectar-se el màxim de decibel·lis de so permesos en la normativa contra la contaminació acústica i en l’ordenança municipal.

**Article 7.** En produir-se l’acabament de l’ocupació, l’entitat organitzadora procedirà a la retirada dels elements instal·lats, deixant l’espai lliure, així con en condicions d’higiene i salubritat.

**TÍTOL III. CONDICIONS D’OBERTURA DE LOCALS DE PENYES EN LES FESTES.**  
**Article 8.** Per tal de poder regular els anomenats “locals de penyes”, “kabiles”, “portelles”, o espais lúdics i festius de les diferents penyes o agrupacions festeres, caldrà que aquestes complixquen les següents condicions:

a.- Per poder obrir un “local de penya”, aquest haurà d’inscriure’s en un registre on s’indicarà una sèrie de dades per localitzar l’espai i els seus responsables. Aquest es sol·licitarà almenys 20 dies abans del començament de la festa.

b.- El permís d’obertura d’un “local de penya” no suposa la concessió d’una llicència d’activitat de tipus comercial, sinó que es considera com un punt de reunió i oci per a millor gaudir de la festa per als propis constituents de la penya.

c.- Queden exclosos de la seua activitat el servei de begudes alcohòliques a menors, així com la venta a tercers amb finalitat de lucre.

d.- Hauran de complir-se les següents mesures de seguretat:

- El local haurà de reunir les condicions mínimes de seguretat e higiene. Deuran tindre W.C., sostre, llum i aigua.

- No hauran de tenir materials inflamables.

- La cabuda màxima serà d’una persona per metre quadrat.

- Les portes e eixides hauran de mantenir-se lliures de qualsevol obstacle.

e.- La falta d’inscripció en el registre, així com l' incompliment de les condicions de seguretat e higiene a les que es refereix l’apartat precedent, donarà lloc al tancament i precinte del casal de penya.  
f.- Qualsevol activitat en la via pública haurà de tenir la corresponent autorització municipal i desenvolupar-se segons les condicions indicades en la mateixa.

g.- Els components d’una penya hauran de tenir netes les immediacions del local, a mes tardar a les 08:00 hores.

h.- Amb relació a la música, es podrà tenir fins allò que marca l’article 6 i, a partir d’aquesta hora, no es podrà tenir cap aparell de música, instruments, etc. que no siga la conversa normal entre persones. La Policia Local del municipi queda facultada, a qualsevol hora, i davant les queixes reiterades de molèsties, per a retirar o clausurar provisionalment els aparells de producció de la fons sonora, així com per a establir el volum adequat a fer servir per dits aparells musicals en cada càbila.

i.- Els responsables legals de la penya tindran com a mínim 18 anys i tindran la responsabilitat de que es complixca aquesta normativa, per a la qual cosa tant els components de la penya com el registre de penyes tindran un llistat amb el nom i cognoms, adreça i telèfon de contacte de les persones responsables. La Policia Local quede facultada per a realitzar les oportunes revisions de las cabiles i locals emplenant la corresponent fitxa de dades dels usuaris i condicions del lloc, poguent clausurar provisionalment, qualsevol local que no reunixca les condicions mínimes de salubritat i seguretat.

j.- Els “locals de penya”, s’inauguraran el dia fixat en el programa de festes. Qualsevol casal que siga motiu de queixes per part del veïnat abans d’esta data, s’exposa al tancament durant el període de festes.

k.- De l’incompliment d’aquesta normativa seran responsables els propietaris de l´immoble, sinó existeix contracte d’arrendament. En cas d’existir, la responsabilitat recaurà sobre l’arrendatari, i subsidiàriament, sobre l’arrendador.

l.- La Policia Local del municipi aplicarà la resta de normativa de caràcter general per tal de garantir l’ordre públic i la seguretat ciutadana.

**TÍTOL IV. GOTS REUTILITZABLES DE L’AJUNTAMENT EN LA VIA PÚBLICA.**

**Article 9**. Són gots reutilitzables aquells que són d´un material que garantitze la durabilitat del mateix més enllà de l´esdeveniment de torn i que contribuisquen així a la minitmizació dells residus. Serà l´Ajuntament qui pose a disposició de la Comissió de Festes i dels bars els gots reutilitzables. En qualsevol cas, els bars tindran independència a l´hora de proveir-se d´altres gots reutilitzables si ho creuen oportú.

**Article 10**. Per tal de fomentar unes festes més netes i reduir els residus produïts durant la celebració d´aquestes durant tot l´any, será de compliment obligatori la utilització dels gots reutilitzables en aquelles begudes que hagen de ser consumides en l´espai públic en qualsevol festa organitzada per qualsevol comissió, quintos, associació o empresa.

**Article 11**. Per aconseguir els gots hauran d´anar al departament d’economia de l’Ajuntament per dir la quantitat que necessiten, i amb el rebut i import, aniran a fer el pagament al banc corresponent, després mostraran el justificant a la Regidoria de Festes o a l’operari que transportarà els gots al lloc on es realitze la festa.

**Article 12. Ús dels gots reutilitzables**

1.- També s’hauran de utilitzar els gots reutilitzables en cadascuna de les activitats que la Comissió de Festes organitze tals com sopars o dinars.

2.-És opcional tant per a la comissió de festes com per als bars el cobrament del got, que no podrà superar l’import d’1 euro.

3.-Si es decideix el cobrament del got, s’haurà de informar a la gent, amb un cartell totalment visible en la barra, i a més verbalment. Quan el consumidor torne el got, la comissió i/o bar li retornarà l’import d’aquest.

4.-Queda totalment prohibit cobrar els gots i que no hi haja l’opció dels consumidors de poder retornar-los.

5.-Sempre i que els consumidors aporten un got reutilitzable podran ser servits amb ell, no quedant obligats a la compra del got de festes.

6.-Queda totalment prohibit servir beguda en gots que no siguen reutilitzables per a consum en la via pública.

**TÍTOL V. RÈGIM DISCIPLINARI.**

**Article 13.** Als efectes del present Reglament es tipifiquen amb caràcter general les següents conductes o actuacions:

- L’incompliment dels preceptes del present reglament i altres normes o instruccions dictades per l’Alcaldia o Regidor/a de Festes o altres òrgans municipals, tipificades com a infraccions.

- Es consideren infraccions:

**1.- Lleus**, que suposaran una sanció fins a 200 euros:

a- No tenir autorització d’ocupació pública o no ajustar-se a l’autorització rebuda.

b- Falta de neteja en l’espai públic en el programa autoritzat o incompliment del punt g de l’article 8 del present reglament.

c- Incompliment d’horaris previstos en el programa autoritzat o previst en aquest reglament.

**2.- Greus,** que suposaran una sanció de 201 euros fins a 400 euros, i en cas de “locals de penya”, a més a més, tancament i precinte del casal:

a- Incompliment de les condicions de l’activitat sol·licitada així com de les especificacions de la seua autorització.

b- Reiteració en la falta de neteja almenys amb tres ocasions.

c- Reiteració en l’incompliment d’horaris previstos en aquest reglament almenys en tres ocasions.

d-La transmissió a l’exterior de la càbila de nivells sonors superiors als màxims permesos i/o causant molèsties al veïnat o incompliment de l’horari de so.

e-L’emmagatzemament de materials inflamables i articles de pirotècnica.

f-La no utilització de GOTS REUTILITZABLES per part d’aquells que tenen l’obligació de servir les begudes en ells.

g-La comissió reiterada durant el mateix any de 3 infraccions lleus.

**3.-MOLT GREUS** que suposaran una sanció de 401 euros fins a 600 euros.

a-Les alteracions de l´ordre que pertorben el normal desenvolupament dels actes festius, espectacles organitzats o que puguen produir situacions de risc per al públic o participants.

b-La comissió reiterada durant el mateix any de 3 infraccions greus.

**DISPOSICIÓ TRANSITÒRIA.**

     L’aprovació definitiva del present Reglament queda supeditada a l’exprés acord del Ple Municipal de l'Ajuntament de Pedreguer i la seua posterior publicació en el Butlletí Oficial de la Província.  
**DISPOSICIÓ FINAL PRIMERA.**

En allò no previst en el present reglament serà d’aplicació supletòria:

- Llei 7/1985 de Bases de Règim Local.

- Reial Decret Legislatiu 781/1986, text refós de les disposicions legals vigents en Règim Local.

-Reial Decret 2586/1986, que aprova el Reglament d’organització Funcionament i Règim Jurídic de les entitats locals.

- Llei 30/1992, de 26 de novembre de Règim Jurídic de les Administracions públiques y del Procediment Administratiu Comú.

-La resta de normativa reguladora de la seguretat ciutadana i de la circulació del tràfic.

**DISPOSICIÓ FINAL SEGONA.**

    Aquest Reglament entrarà en vigor després de la seua publicació en el Butlletí Oficial de la Província una vegada passat el termini de 15 dies, previst en l’article 65.2 de la Llei 7/1985, de Bases de Règim Local

La qual cosa es publica per a coneixement general.

Facultar al Sr. Alcalde-President per a subscriure i firmar qualsevol classe de documents relacionats amb aquest assumpte.

En Pedreguer, a ..d’abril de 2018.

L´Alcalde President

Sergi Ferrús